Tlačová správa: **V jarnom výberovom konaní je zaradených šesť voľných frekvencií**

*Bratislava, 24. 3. 2017*

Rada pre vysielanie a retransmisiu **vyhlásila 24. marca 2017** prvé výberové konanie na pridelenie rozhlasových frekvencií pre terestriálne vysielanie v tomto roku. Výberové konanie vyhlásila v zmysle zákona na úradnej tabuli vo svojom sídle, na webovej stránke a v dvoch celoštátnych denníkoch. Jeho súčasťou bude ako obvykle aj verejné vypočutiežiadateľov o nové rozhlasové licencie či súčasných vysielateľov, ktorí chcú svoje pokrytie rozšíriť. **Verejné vypočutie záujemcov o frekvencie je naplánované na 24. máj 2017**.

**Uchádzači o jednotlivé frekvencie musia svoju žiadosť podať do 19. apríla 2017**,
a  to osobne alebo písomne na adrese sídla Rady pre vysielanie a retransmisiu (Dobrovičova 8, 811 09 Bratislava).

**V jarnom výberovom konaní je zaradených šesť voľných rozhlasových frekvencií**. V piatich prípadoch ide o individuálne koordinované frekvencie. Jednu z nich, frekvenciu
88,2 MHz Žilina Rada zaradila do výberového konania opätovne po tom, čo nebola pridelená vo vlaňajšom jesennom výberovom konaní, keďže jediný uchádzač o jej pridelenie, vysielateľ RADIO ONE, s.r.o. Rade nedodal všetky požadované dokumenty. Frekvencia 102,4 MHz Senec je uvoľnená po po spoločnosti AT MEDIA Slovakia, s.r.o., ktorá nezačala vysielať v zákonnej lehote, čím jej licencia zanikla zo zákona.

 Zoznam všetkých frekvencií jarného výberového konania:

|  |  |  |
| --- | --- | --- |
| **LOKALITA** | **FREKVENCIA****[MHz]** | **VÝKON****[W]** |
| Bratislava | 93,3 | 50 |
| Budulov | 103,2 | 150 |
| Zvolen | 100,7 | 200 |
| Žilina | 101,9 | 500 |
| Žilina | 88,2 | 500 |
| Senec | 102,4 | 100 |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.jelcova@rvr.sk